stanford-oval/wikipedia huggingface dataset:
Susanna Kuparinen
Teoksia

Agricola ja kettu (Ylioppilasteatteri, 2007)
Valtuusto – Eli kuinka pienistä asioista tulee suuria ja suurista pieniä (Ylioppilasteatteri, 2008) Teksti: Helsingin kaupunginvaltuuston kokous nro 15/12.09.2007, keskustelupöytäkirja; ohjaus ja dramaturgia Susanna Kuparinen, Ruusu Haarla; näyttelijöinä mm. Seidi Haarla, Jari Hanska
Valtuusto II – Välikysymys (Ylioppilasteatteri, 2008 ja 2009) Ohjaaja Susanna Kuparinen; kirjoittajat Ruusu Haarla ja Susanna Kuparinen. Teksti: Helsingin kaupunginvaltuuston kokouksen nro 14/18.6.2008 keskustelupöytäkirja.
Valtuusto III – Uusi etulinja (Ylioppilasteatteri 2010)  Ohjaus Susanna Kuparinen; dramaturgia Ruusu Haarla; käsikirjoitus Susanna Kuparinen, Ruusu Haarla  ja työryhmä Helsingin kaupunginvaltuuston kokouksien 7, 15, 22 / 2009 ja 10 / 2010 pohjalta; taustatutkimus, ohjaajan assistentti Olga Palo
Eduskunta – Satiiri vaurauden uusjaosta (Ryhmäteatteri, 2011) Ohjaus: Susanna Kuparinen; käsikirjoitus & taustatutkimukset Ruusu Haarla, Jari Hanska, Susanna Kuparinen, Hanna Nikkanen, Olga Palo & Akse Pettersson; rooleissa mm. Noora Dadu, Jari Hanska, Santtu Karvonen, Matti Onnismaa, Pihla Penttinen ja Robin Svartström
Eduskunta II – Satiiri veljeskuntien Suomesta (Ryhmäteatteri, 2012) Ohjaus Susanna Kuparinen; dramaturgia Ruusu Haarla; esitysdramaturgia ja lavastus Akse Pettersson; taustatutkimus Jari Hanska, Reetta Nousiainen, Olga Palo ja Kuparinen.
Eduskunta III – Satiiri yhden totuuden maasta (Ryhmäteatteri, 2015) Käsikirjoitus Susanna Kuparinen, Jari Hanska, Olga Palo; ohjaus Susanna Kuparinen
Sokea piste (Kansallisteatteri 2021) Käsikirjoitus Susanna Kuparinen ja Jari Hanska; ohjaus Susanna Kuparinen; taustatyö Satu Linnapuomi ja Laura Koljonen,
Porttikielto Poriin
Monologisuudesta moniäänisyyteen : journalistinen dokumenttiteatteri yhden totuuden maassa.
Aiheesta muualla

Lehtniemi, Ninni: Totuuden etsijä Ylioppilaslehti. 17.10.2008.
2000-luvun yhteiskunnallinen teatteri ammensi jopa kokouspöytäkirjoista Ylen Elävä arkisto.
Suutarinkylän peruskoulu

| Suutarinkylän peruskoulu |
| --- | --- |
 Suutarinkylän koulun Vaskiniitynkujan toimipiste
Sijainti:  Vaskiniitynkuja 2, Töyrynummi, Suutarila, Helsinki
Koordinaatit:  60°16′29.9″N, 025°00′12.1″E
Tyyppi:  peruskoulu
Perustettu:  2016
Rehtori:  Paula Järnefelt
Luokat:  1–9
Oppilaita:  600 (syksy 2017)
Verkkosivut
Suutarinkylän peruskoulu on vuonna 2016 toimintansa aloittanut yhtenäinen peruskoulu Koillis-Helsingissä, Suutarilan Töyrynummella. Koulu muodostui, kun Suutarilan yläaste ja Töyrynummen ala-aste yhdistettiin yhdeksi kouluksi 1. elokuuta 2016 alkaen. Koulu toimii molemmissa yhdistettyjen koulujen kiinteistöissä, yläkoulun luokat Vaskiniitynkujan koulutalossa ja alakoulun luokat Töyrynummentien toimipisteessä.
Koulussa oli vuoden 2017 syksyllä yhteensä 600 oppilasta, joista noin 250 luokilla 1–6 ja luokilla 7–9 noin 350.
Aiheesta muualla

/ Suutarinkylän peruskoulu Facebookissa
Ojub Titijev

Ojub Salmanovitš Titijev, ven. Оюб Салманович Титиев (s. 24. elokuuta 1957 Lebedinovka, Kirgiisien SNT, Neuvostoliitto) on venäläinen ihmisoikeusaktivisti ja venäläisen ihmisoikeusjärjestön Memorialin Groznyin toimiston johtaja. Hänet pidätettiin vuonna 2018 poliittisiksi luonnehdittujen syytteiden perusteella, ja monet ulkomaiset ihmisoikeusjärjestöt kampanjoivat hänen vapauttamisekseen. Titijev sai 8. lokakuuta 2018 Václav Havelin ihmisoikeuspalkinnon. Palkinnon myöntämisperusteluna oli, että hän oli puolustanut merkittävällä tavalla ihmisoikeuksia sekä Euroopassa että maanosan ulkopuolella.
Memorialin murhatun johtajan Natalia Estemirovan seuraaja Titijev tuomittiin maaliskuussa 2019 huumerikoksesta neljäksi vuodeksi vankeuteen. Ihmisoikeusjärjestöt pitävät tuomiota poliittisena.
Aiheesta muualla

Fabricated Criminal Case against Oyub Titiev and Attacks on Memorial Timeline Memohrc.org 20.7.2018
Neon Genesis Evangelion

| Neon Genesis Evangelion |
| --- | --- |

新世紀エヴァンゲリオン   (Shin Seiki Evangerion')
Genre: toiminta, science fiction, draama 
TV-anime
Ohjaaja: Hideaki Anno
Studio: Gainax
Lähetyskanavat: TV Tokyo
Alkuperäinen lähetyskierros: 4.10.1995 – 27.3.1996
Jaksojen määrä: 26 
Elokuva: Evangelion: Death and Rebirth
Ohjaaja: Hideaki Anno, Kazuya Tsurumaki
Studio: Gainax
Julkaisupäivämäärä: 15.3.1997
Kesto: 101 min 
Elokuva: The End of Evangelion
Ohjaaja: Hideaki Anno, Kazuya Tsurumaki
Studio: Gainax
Julkaisupäivämäärä: 19.7.1997
Kesto: 87 min 
Elokuva: Revival of Evangelion
Ohjaaja: Hideaki Anno, Kazuya Tsurumaki
Studio: Gainax
Julkaisupäivämäärä: 8.3.1998
Kesto: 160 min 
Manga
Tekijä: Yoshiyuki Sadamoto
Julkaisija: Kadokawa shoten
Sarjajulkaisulehti: Shōnen Ace
Ensimmäinen painatus: 1995 – 2013
Kirjojen lukumäärä: 14 
Neon Genesis Evangelion (jap. 新世紀エヴァンゲリオン, Shin Seiki Evangerion) on Gainax-yhtiön tuottama 26-osainen animesarja, joka esitettiin ensimmäisen kerran vuonna 1995. Sen käsikirjoitti ja ohjasi Hideaki Anno. Sarjaa seuraavat kaksi elokuvaa Evangelion: Death and Rebirth ja End of Evangelion, ja lisäksi on julkaistu uusi neljän elokuvan sarja. Mangaversio Neon Genesis Evangelionista alkoi ilmestyä vähän ennen animesarjan alkamista.
Sarjan alkuperäiskielinen nimi Shin Seiki Evangerion tarkoittaa kirjaimellisesti käännettynä "uuden vuosisadan evankeliumia". Sarja tunnetaan länsimaissa parhaiten englanninkielisellä nimellään, joka sisältää sanat Neon, Genesis ja Evangelion, jotka itse asiassa ovat kreikkaa ja tarkoittavat "uuden synnyn ilosanomaa".
Sarjassa on vahvoja psykologisia elementtejä, sillä vähän ennen sarjan tuotannon alkua sen luoja oli kärsinyt jonkin aikaa masennuksesta.
Tammikuussa 2009 IGN-sivuston laatiman sadan parhaan animaatiosarjan listan mukaan Neon Genesis Evangelion oli sijalla 10.
Juoni

Evangelionin tapahtumat sijoittuvat lähitulevaisuuteen (2015 jaa.), neljätoista vuotta katastrofaalisen Toisen iskun jälkeen. Virallisen version mukaan Toinen isku aiheutui meteoriitin osumasta. Tämä massiivinen katastrofi sulatti Etelämantereen ja aiheutti valtavan tulvan, jossa suuri osa ihmiskunnasta kuoli.
Juuri kun ihmiskunta alkoi toipua ja elämä palata normaaliksi, ilmaantui uusi uhka, Enkeleinä tunnetut hirviöt. Tavalliset aseet ovat tehottomia näitä olentoja vastaan, ja ainoa puolustuskeino on NERVin luomat jättiläismäiset keinotekoiset ihmiset, Evangelion 00, -01 ja -02.
Henkilöitä

Shinji Ikari: 14-vuotias poika, joka on EVA:01:n pilotti. Katkera isälleen Gendō Ikarille, tämän jättämisestä Shinjin sedän hoiviin, kun Shinji oli lapsi. Shinji kutsutaan 14-vuotiaana Tokyo 3-kaupunkiin ohjaamaan EVA 01 -taistelurobottia. Sarjan aikana Shinji kokee huonoa omatuntoa ja masennusta elämässään, mikä aiheuttaa Shinjille sarjan aikana pahoja mielenjärkkymistiloja.
Gendo Ikari: Shinjin isä ja NERV:in tutkimuspäällikkö.
Rei Ayanami: Shinjin luokkatoveri ja EVA:00:n pilotti. On hyvissä väleissä Gendo Ikarin kanssa.
Misato Katsuragi: Shinjin esimies, joka ottaa Shinjin taloonsa asumaan. Iloisen ulkokuoren alla piilee synkkä menneisyys.
Asuka Langley-Sōryū: Shinjin ja Rein luokkatoveri, joka toimii EVA:02:n pilottina. Hän kärsii vakavista psyykkisistä traumoista.
Ritsuko Akagi: Havittelee lokeroimista, lajittelemista ja väheksymistä tunteita kohtaan, jotka pelottavat häntä ja uhkaavat järkyttää hänen omatuntoaan.
Maya Ibuki: Ritsukon oikea käsi. Maya on vastuussa suurimmaksi osaksi yksiköistä, ja testeistä taistelujen aikana.
Shigeru Aoba ja Makoto Hyuga: ovat Mayan tavoin suurimmaksi osaksi vastuussa yksiköistä, ja testeistä taistelujen aikana.
Ryoji Kaji: Misaton entinen nuoruuden aikainen poikaystävä. Työskentelee muiden hahmojen tapaan NERV:issä, mutta on todellisuudessa sinne lähetetty vakooja.
Eva:t

Evangelion Yksikkö 00 (Prototyyppi): Yksikkö 00 on ensimmäinen onnistunut Evangelion, ja sitä ohjastaa Rei Ayanami. Evan pään muotoilu on samanlainen kuin aiempien epäonnistuneiden mallien, mutta vain yhdellä silmällä. Yksikkö 00 on ainoa jota ei ole nähty ilman haarniskaa (joten sen orgaaninen koostumus on epäselvä). Evan väritys on oranssi kuten muilla epäonnistuneilla malleilla, kunnes sen haarniska vahingoittuu sarjan edetessä vakavasti taistelussa Enkeli Ramielia vastaan. Sen jälkeen haarniska korvataan uudella sinisen värisellä. Se, kenen sielu Evassa on, on jäänyt mysteeriksi, vaikka teorioita on ollut.
Evangelion Yksikkö 01: Yksikkö 01 on toinen onnistunut Eva, ja se on selkeästi taisteluvoimiltaan muihin Evoihin verrattuna ylivoimainen. Kyseinen Eva myös tunnetaan siitä, että se voi toimia itsenäisesti voimavaran loputtua. Yksikkö 01:sen haarniska on väritykseltään yhdistelmä neon-vihreää, oranssia, vaalean sinistä ja mustaa. Evaa ohjastaa Shinji Ikari, ja sen sisällä on Shinjin äidin Yuin sielu.
Evangelion Yksikkö 02: Yksikkö 02 on Saksassa valmistettu Eva. Haarniskan väritys Evalla on oranssi-punainen, ja sitä ohjastaa Asuka Soryu. Tiettävästi Evan sisällä on Asukan äidin sielu.
Muut teokset > Manga

Neon Genesis Evangelion -mangan piirtäjä ja käsikirjoittaja on animen hahmosuunnittelija Yoshiyuki Sadamoto. Se alkoi ilmestyä vuonna 1995 hieman ennen sarjan alkamista, ja sen viimeinen osa julkaistiin kesäkuussa 2013.
Muut teokset > Death and Rebirth ja End of Evangelion

Anno totesi ennen sarjan tuotannon alkua, ettei hän tiennyt miten se tulisi päättymään tai miten hahmoille kävisi. Sarjan valmistumisen jälkeen vuonna 1997 Gainax aloitti elokuvaprojektin, jonka tarkoitus oli luoda Neon Genesis Evangelionille parempi lopetus. Ensin julkaistiin Evangelion: Death and Rebirth, jonka ensimmäinen puolisko (Death) kertaa sarjan tapahtumat hahmojen näkökulmasta ja toinen puolisko (Rebirth) esittää puoli tuntia uudesta lopetuksesta. Projekti päättyi End of Evangelionin julkaisemiseen.
Muut teokset > Rebirth of Evangelion

Myöhemmin Gainax ryhtyi suunnittelemaan Rebuild of Evangelion -elokuvasarjaa, jonka tarkoituksena on luoda sarja uudelleen neljäksi elokuvaksi alkuperäistä poikkeavalla juonella. Elokuvassa käytetään myös tietokonetekniikkaa, mitä ei alkuperäisessä sarjassa nähty. Hideaki Anno palaa elokuvasarjan tekoon käsikirjoittajana ja ohjaajana Katsuya Tsurumakin, Masayukin ja Mahiro Maedan kanssa. Myös hahmosuunnittelija Yoshiyuki Sadamoto palaa elokuvien hahmosuunnitelijana.
Sarjan ensimmäisen elokuvan, Evangelion 1.0: You are (not) alone (ヱヴァンゲリヲン新劇場版: 序 "Evangerion Shin Gekijōban: Jo"), ensi-ilta Japanissa oli 1.9.2007. Elokuva kertoi sarjan ensimmäiset kuusi jaksoa uudelleen toteutettuna, juonen pysyessä kuitenkin muuttumattomana.
Sarjan juoni alkoi poiketa alkuperäisestä juonesta, kun jatko-osa Evangelion 2.0: You can (not) advance (ヱヴァンゲリヲン新劇場版: 破 "Evangerion Shin Gekijōban: Ha") ilmestyi Japanissa 27.6.2009. Elokuvan ohjauksesta vastasi Hideaki Annon ja Kazuya Tsurumakin lisäksi myös Masayuki. Alkuperäistä sarjaa muokattiin lisäämällä elokuvaan uusi Eva- pilotti nimeltä Mari Illustrious Makinami. Alkuperäisestä sarjasta tutun Eva 02- pilotin, Asuka Langley Soryun, sukunimeksi vaihdettiin Shikinami.
Sarjan kolmas osa, Evangelion 3.0: You can (not) redo, japanilaiselta nimeltään Evangelion Shin Gekijōban: Q (ヱヴァンゲリヲン新劇場版: Q), ensi-iltansa oli Japanissa 17. marraskuuta 2012. Elokuvan ohjauksesta vastasi Hideaki Annon, Kazuya Tsurumakin ja Masayukin lisäksi myös Mahiro Maeda. Sarjan juoni erkanee merkittävästi alkuperäisestä, sijoittuen neljätoista vuoden päähän edellisen elokuvan tapahtumista.
Sarjan viimeinen osa, joka tunnetaan tällä hetkellä nimellä Evangelion: 3.0+1.0 (シン・エヴァンゲリオン劇場版𝄇, Shin Evangelion Gekijōban𝄇), on suunniteltu julkaistavaksi 27. kesäkuuta 2020. Sarjan viimeisen osan japanin kielisen nimen kirjoitusasu on muutettu takaisin alkuperäisen tv-sarjan kirjoitusasuun. Huomattavaa on myös elokuvan nimen eteen lisätty sana シン(shin), ja nimestä poistettu 新(shin). Nimeen tehdyistä muutoksista ei ole vielä annettu mitään virallista tietoa.
Symboliikka

Eräs Evangelionin huomiota herättävimmistä piirteistä on symbolien ja kuvakielen runsas käyttö. Näiden pohjalta sarjan tapahtumia voi tulkita usein eri tavoin. Tulkinnat vaihtelevat usein katsojakohtaisesti.
Sarja hyödyntää erityisen paljon juutalais-kristillistä symboliikkaa ja perinteitä tarinankerronnallisina välineinä. Sarjan tekijät ovat haastatteluissa todenneet, että he valitsivat alun perin kristillisen kuvaston vain antaakseen sarjalle omaperäisen leiman. On huomattava, että Japanissa kristinuskoa harjoittaa vain noin yksi prosentti väestöstä. Apulaisohjaaja Kazuya Tsurumaki on haastattelussa kertonut, että "meidän mielestämme kristilliset symbolit näyttivät siisteiltä."
Symboliikka > Psykologia ja psykoanalyyttiset teoriat

Evangelionissa käytetään lukuisia psykologisia teemoja. Jaksojen nimissä ja taustamusiikin nimissä sekä dialogissa käytetyt termit ovat useimmiten peräisin Sigmund Freudin teorioista; mukaan on lisätty myös joitakin lacanilaisia vaikutteita. Tällaisia ovat mm. "Thanatos", "oraalivaihe" ja "eroahdistus".
Siilin ongelma on alun perin filosofi Arthur Schopenhauerin kehittämä konsepti, jonka Freud myöhemmin omaksui. Se on neljännen jakson nimi, jossa Misato Katsuragi mainitsee kuinka termi kuvaa hyvin hänen suhdettaan Shinjiin.
Merkitys

Sarja ei ollut erityisen suosittu ensiesityksen yhteydessä; se oli sijoitettu teini-ikäisille sopivaan katseluajankohtaan. Kun sarja näytettiin sittemmin aikuisille sopivampaan aikaan, se herätti välittömästi huomiota ja sai aikuiset kiinnostumaan uudelleen animesta. Evangelionin vaikutus animen yleiskehitykseen on yhä edelleen merkittävä.
Suomessa

Suomessa Sub on näyttänyt Neon Genesis Evangelionin kaikki jaksot kahteen otteeseen, mukaan lukien ohjaajan version viimeisistä jaksoista. Elokuvien esittämisestä ei ole tietoa.
Emina on julkaissut sarjan 26 jaksosta 20 DVD:llä suomenkielisillä tekstityksillä varustettuna.
Suomalainen mangajulkaisija Sangatsu Manga julkaisi 2006 toukokuun lopulta lähtien mangaa suomennettuna. Käännös tehtiin suoraan japanista. 14. ja viimeinen osa nimeltään 'Minne valo palaa' julkaistiin 20.11.2014.
Aiheesta muualla

Wikimedia Commonsissa on kuvia tai muita tiedostoja aiheesta .
Petteri Uusitalo: Loisteliaan epäonnistumisen toinen tuleminen (Arkistoitu – Internet Archive). Kvaak.fi 8.10.2006.
Jari Lehtinen: Retro Exodus Harmageddon (Arkistoitu – Internet Archive). 31.5.2005.
Eva Monkey - resource site (englanniksi)
Neon Genesis Evangelion -opas (englanniksi)
The NGE Fan-Geeks Commentary Project (englanniksi)
Weta Workshop:in projektisivut (englanniksi)
Gainaxin viralliset sivut (japaniksi)
Gainax.fr (ranskaksi)
Oi u luzi tšervona kalyna

Laulu esitettynä Krakovassa tammikuussa 2023
Oi u luzi tšervona kalyna (ukr. Ой у лузі червона калина, suom. Punamarjaheisi) on tunnettu ukrainalainen isänmaallinen marssi. Sen on säveltänyt ja sanoittanut Stepan Tšarnetskyi vuonna 1914.
Laulu kuvaa aholla kasvavaa koiranheittä, joka on valkoisine kukkineen ja punaisine marjoineen tärkeä symbolikasvi ukrainalaisessa kansanperinteessä. Pensasmaisen, mutta korkean kasvin uskotaan kasvavan vain hyvien ihmisten lähettyvillä. Laulun sanoissa muistetaan myös Sitšin kiväärilegioonaa, joka oli ensimmäisen maailmansodan aikainen ukrainalainen yksikkö Itävalta-Unkarin armeijassa.
Ukrainan sodan myötä laulusta on esitetty useita eri versioita, ja sitä on laulettu erilaisissa sotaa vastustavissa tilaisuuksissa. Laulaja Andri H’lyvnjukin esittämää ja helmikuun 2022 lopussa julkaisemaa laulun ensimmäistä säkeistöä on miksattu ja levitetty laajasti..
Ukrainalainen sotilas Valerij Myrošnitšenko on laulanut laulua monilla kielillä ja esittää sitä suomeksi.
Ouro Guiré

| Ouro Guiré |
| --- | --- |
 Ouro Guiré
 Koordinaatit: 14°23′37″N, 4°52′2″W 
Valtio:  Mali
Alue:  Moptin alue
Piiri:  Ténenkoun piiri
Hallinto:  
 – Hallinnon tyyppi:  maalaiskunta
Väkiluku (2009):  9 300
Infobox OKVirheellinen NIMI-arvo: 
Ouro Guiré on maalaiskunta Moptin alueen Ténenkoun piirissä Malissa. Sen keskuskylä Koubi sijaitsee Nigerjoen sivuhaaran Diakan varrella kymmenen kilometriä Ténenkousta kaakkoon. Kunnassa on 9 300 asukasta (vuonna 2009).
Ouro Guirén kunta rajoittuu etelässä Ténenkoun piirin Diakan, lännessä Ténenkoun ja Sougoulbén sekä pohjoisessa Ouro Ardon, koillisessa Moptin piirin Salsalbén ja idässä Djennén piirin Togué Morarin kuntiin. Seutu kuuluu Sahelin vyöhykkeeseen.
Kuntaan kuuluu 15 kylää. Asukkaat ovat fulbeja, heidän entisiä orjiaan rimaibeja sekä bozoja.
Seudun pääelinkeinot ovat maanviljely, karjanhoito ja kalastus. Tärkein viljelykasvi on riisi. Kotieläimiä ovat naudat, lampaat, vuohet ja aasit.
Kunnan liikenneyhteydet ovat huonot. Tulva-aikaan liikenne tapahtuu vesiteitse. Palveluihin kuuluu kaksi alakoulua ja terveysasema.
Suutin

Vesiruiskun suutin.
Suutin on neste- tai kaasuvirtausta suuntaava ja kuristava osa. Moottorissa suutin on kaasuttimen osa, jonka lävitse polttoaine kulkee ja sekoittuu kaasuttimen läpi virtaavaan ilmaan ja lopulta seos kulkeutuu imukaulan kautta moottoriin. Suutin sijaitsee kohokammiossa yleensä keskellä kaasutinta. Suuttimia on eri kokoisia ja sen koolla voidaan säädellä seoksen rikkautta eli kuinka paljon polttoaine-ilma-seoksesta on polttoainetta. Sylinteriin pääsevän polttoaineseoksen suhde on oltava oikea ja tämän takia suuttimia onkin tarjolla eri suuruisia. Autoissa suuttimia ei nykyään tarvita kaasuttimien käytön vähennyttyä kun on siirrytty vähäpäästöisempään ruiskutusjärjestelmään toisin kuin moottoripyörissä ja mopoissa.
Aiheesta muualla

Kuvia tai muita tiedostoja aiheesta Suutin Wikimedia Commonsissa
Talkie Walkie

| Talkie Walkie Air |
| --- | --- | --- |

Studioalbumin tiedot
 Julkaistu: 27. tammikuuta 2004
 Tuottaja(t): Air, Nigel Gordich
 Tyylilaji: electronica
 Kesto: 43.27
 Levy-yhtiö: Virgin Records (Britannia) Astralwerks (Yhdysvallat)
Airin muut julkaisut
| 10 000 Hz Legend 2001 | Talkie Walkie 2004 | Pocket Symphony 2007 |
Talkie Walkie on ranskalaisen Air-yhtyeen neljäs studioalbumi, joka julkaistiin 27. tammikuuta 2004. Se sai ilmestyessään kiitosta kriitikoilta.
Levyltä julkaistiin kolme singleä: "Cherry Blossom Girl" (16. helmikuuta 2004), "Surfing on a Rocket" (19. huhtikuuta 2004) ja "Alpha Beta Gaga" (9. elokuuta 2004). Albumin kappale "Alone in Kyoto" oli Lost in Translation -elokuvan soundtrackilla vuonna 2003. Surfing on a Rocket oli mukana EA Sportsin Fifa 2005 jalkapallopelissä.
Kappaleet

Venus – 4.04
Cherry Blossom Girl – 3.39
Run – 4.12
Universal Traveler – 4.22
Mike Mills – 4.26
Surfing on a Rocket – 3.43
Another Day – 3.20
Alpha Beta Gaga – 4.39
Biological – 6.04
Alone in Kyoto – 4.51
Arvosteluita

Tuomanen, Jari: Air: Talkie Walkie  27.2.2004. desibeli.net. Viitattu 9.6.2011.
Latvalehto, Kai: Air - Talkie Walkie  1/2004. Soundi.fi. Viitattu 9.6.2011.[vanhentunut linkki]
Tarw-Trading

Tarw-Trading on entinen raisiolainen yritys, jonka päätoimiala oli tutkimus- ja turistisukellusveneiden huolto ja osien myynti niihin. Yhtiö myytiin vuonna 2008 Lamor-Groupille ja tuli osaksi uutta Lamor Subsea -yhtiötä.
Maailman noin 50:stä tutkimus- ja turistisukellusveneestä yritys huolsi neljääkymmentä.
Yritys myös valmisti satunnaisesti sukellusveneitä. Vuonna 2006 yritys valmisti SM 300/3-tyyppisen aluksen italialaiselle säätiölle; edellisen kerran Tarw-Trading valmisti SM 300/3-tyyppisiä sukellusveneitä noin 10 vuotta aiemmin.
Syvämerisukellukseen Suomessa sukellusveneitä valmisti Rauma-Repola Oceanics.
Ouro Ardo

| Ouro Ardo |
| --- | --- |
 Ouro Ardo
 Koordinaatit: 14°32′45″N, 4°51′12″W 
Valtio:  Mali
Alue:  Moptin alue
Piiri:  Ténenkoun piiri
Hallinto:  
 – Hallinnon tyyppi:  maalaiskunta
Väkiluku (2009):  9 100
Infobox OKVirheellinen NIMI-arvo: 
Ouro Ardo on maalaiskunta Moptin alueen Ténenkoun piirissä Malissa. Sen keskuskylä Kondo sijaitsee Nigerjoen tulva-alueella kymmenen kilometriä Ténenkousta koilliseen. Kunnassa on 9 100 asukasta (vuonna 2009).
Ouro Ardon kunta rajoittuu etelässä Ténenkoun piirin Ouro Guirén, lännessä Sougoulbén ja Ténenkoun, pohjoisessa Diondiorin ja koillisessa Togoro Kotian sekä kaakossa Moptin piirin Salsalbén kuntiin. Seutu kuuluu Sahelin vyöhykkeeseen.
Kuntaan kuuluu 29 kylää. Asukkaat ovat etupäässä fulbeja ja heidän entisiä orjiaan rimaibeja sekä bozoja.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, maissi, pavut ja vihannekset.
Keskuskylästä on tieyhteys Ténenkouhun. Tulva-aikaan liikennöinti tapahtuu vesiteitse. Palveluihin kuuluvat kaksi koulutus- ja kehittämiskeskusta (CED) ja terveysasema.
Taryn Jakubowski

Taryn Jakubowski (s. 17. heinäkuuta 1998) on yhdysvaltalainen jalkapalloilija, pelipaikaltaan puolustaja. Hän voitti kaudella 2021 Kansallisessa liigassa Suomen-mestaruuden Kuopion Palloseuran joukkueessa. Hän pelasi kauden aikana 13 liigaottelua ja teki maalin toisessa liigaottelussaan huhtikuussa 2021 PK-35 Vantaata vastaan. Kaudella 2022 KuPS voitti jälleen mestaruuden mutta loukkaantumisista ja sairasteluista kärsinyt Jakubowski pystyi pelaamaan vain yhden ottelun.
Oia

Oia (m.kreik. Οἴα, kreik. Οία, Oía) tai Oea (lat.) voi viitata seuraaviin paikkoihin:
Antiikki

Oia, kaupunki Aiginan saarella
Oia, kaupunki Theran saarella
Oea, kaupunki Africa proconsulariksessa
Oe eli Oia, Attikan demos
Nykyaika

Oía, kylä Thíran saarella Santorínilla Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oia”, voi hakea sivunnimihaulla, laajalla sivunnimihaulla tai tekstihaulla.
Ouro Guéladjo

| Ouro Guéladjo |
| --- | --- |
 Ouro Guéladjo
 Koordinaatit: 13°5′44″N, 2°0′40″E 
Valtio:  Niger
Alue:  Tillabéri
Departementti:  Say
Hallinto:  
 – Asutustyyppi:  kunta
Väkiluku (2010):  25 800
Aikavyöhyke:  UTC+1
Infobox OKVirheellinen NIMI-arvo: 
Ouro Guéladjo tai Ouro Guélédjo (myös Ouro Guéladio) on maalaiskunta ja sen keskuskylä Nigerin Tillabérin alueen Sayn departementissa. Se sijaitsee Sahelin vyöhykkeellä noin 40 kilometriä Saysta länteen. Kunnassa on 25 800 (vuonna 2010, arvio) ja keskuskylässä 1 700 asukasta (vuonna 2001, väestönlaskenta).
Ouro Guéladjon kunnan pinta-ala on 758 neliökilometriä. Se rajoittuu pohjoisessa Kollon departementin Bitinkodjin kuntaan, idässä Sayn departementin Sayn ja Tamoun kuntiin, etelässä Burkina Fasoon ja lännessä Torodin kuntaan. Kunta käsittää Nigeriin laskevan Gouroubijoen laakson. Se on yksi maan metsäisimmistä alueista. Eläinkunta on kärsinyt suuresti ihmisen toiminnasta.
Vuonna 2002 perustettuun kuntaan kuuluu 22 hallintokylää ja 36 pikkukylää. Muutaman hengen virkamieskuntaa ja vaaleilla valittua valtuustoa johtaa kunnanjohtaja. Hallintoon osallistuvat myös Ranskan siirtomaa-aikana perustetun kantonin perinteinen päällikkö sekä 23 kyläpäällikköä.
Asukkaista suurin osa on fulbeja. Lisäksi on gurmia, hausoja, djermoja ja tuaregeja.
Pääasiallinen elinkeino on maanviljely. Tärkeimmät viljelyskasvit ovat hirssi, durra, lehmänpapu ja maapähkinä. Lisäksi harjoitetaan puutarhaviljelyä ja kasvatetaan hedelmäpuita. Toiseksi tärkein elinkeino on laiduntamiseen perustuva karjanhoito. Kotieläimiä ovat naudat, lampaat ja vuohet. Etelän gurmat kasvattavat sikoja ja harjoittavat mehiläistenhoitoa. Tärkeä merkitys on myös metsävarojen hyödyntämisellä. Naiset tekevät perinteisiä käsitöitä. Osa väestöstä, varsinkin nuoriso, käy kausitöissä Niameyssa ja naapurimaissa.
Keskuskylään johtaa huonokuntoinen sivutie. Kunnassa on 26 alkeiskoulua, yksi madrasa, keskikoulu ja lukutaitokoulu. Terveyspalveluihin kuuluu kaksi terveyskeskusta ja 11 terveysasemaa. Vesihuolto käsittää perinteisiä ja sementillä vahvistettuja kaivoja sekä käsivoimin toimivia porakaivoja. Elintarvikehuollosta vastaavat viljapankit, valtion kaupat, varastot ja myllyt. Kunnassa on kolme toria, joilla myydään kerran viikossa lähinnä elintarvikkeita ja karjaa. Etelän toreilla käy myös burkinalaisia kauppiaita. Alue on lähes kokonaan matkapuhelinverkon ulottumattomissa.